Deg tazwara n teṣleḍt ad d-nebder iwenniten d usegded yettwasemrassen ttwaṭṭfen-d seg usebtar  Amazigh . I d yettwazuzren ass n 03 tuber 2023 i yettwarun s tutlayt taɛrabt, rzan asentel  Timuɣliwin n yemdanen ɣef uṣenṣeb n tutlayt tamaziɣt . Ɣas ulamma asegdeda yesɛa 78 n yiwenniten maca amḍan ad yettwaksen i teṣleḍt 25, seg-sen ad nessemres 10 imi tikwal ad d-naf imyigawanen kksen iwenniten-nsen, tikwal ad naf ttefɣen i usentel ttmeslayen ɣef ddin, neɣ ɣef tutlayt taɛrabt, llan wanda sexdamen awalen ur nlaq ara ɣef waya ad nessenqes. Deg yixef n teṣleḍt ad neddem taṣleḍt n yinaw deg-s ad nefk asegzi, takrit s teggiyin n waggaz ad d-neddem azal n 10 n yiwenniten ad d-nessebggen asegded n usebtar  Amazigh  yerzan asentel ad-asen- nexdem taṣleḍt n yinaw, yal awennit ad-as-nexdem asegzi, takriṭ s teggiyin n waggaz, daɣen ad d-nmud asezɣen-is.